רמת פורבידן (קולומביה הבריטית)

רמת פורבידן (באנגלית: Forbidden Plateau; מילולית: הרמה האסורה) היא רמה נמוכה, במזרח האי ונקובר בפרובינציית קולומביה הבריטית שבקנדה.

הרמה ממוקמת צפונית מערבית לאגם קומוקס, בין הר אלברט אדוארד שמדרום מערב לרמה, להר וושינגטון שמצפון מזרח לרמה.

שטחה של הרמה 250 קמ"ר.

בשטח הרמה מספר רב של אגמים קטנים.

חלק ניכר מהרמה מצוי בשטח הפארק הפרובינציאלי סטרת'קונה. בשטח הפארק מספר רב של שבילי הליכה במספר רמות קושי ואשר חלקם נגישים לנכים, מסלוליי אופניים, אתר סקי למרחקים (סקי קרוס קאונטרי), ואתרי טיפוס הרים (טיפוס על הר אלברט אדוארד).

הרמה היא האתר היחיד בקנדה בו גדל הבצל האולימפי (Allium crenulatum).

== היסטוריה ==
הרמה הייתה מוקד רעידת האדמה של ונקובר בשנת 1946, שהייתה בעוצמה של 7.3 בסולם ריכטר - רעידת האדמה החזקה ביותר אי פעם שתועדה בקנדה.

בשנים הראשונות של המאה ה-20 החלו תושבי האי ונקובר להתעניין ברמה בשל יופייה וקרבתה ליישובים שבאי ונקובר. בשנות ה-20 של המאה ה-20 נבנו ברמה בקתות סקי, ובשלהי שנות ה-40 של המאה ה-20 נבנתה על הרמה מעלית סקי. בשנות ה-70 של המאה ה-20 הקימו יזמים בהר וושינגטון אתר סקי, שהיה האתר המתוכנן הראשון שהוקם בקולומביה הבריטית. האתר כלל מספר מעליות סקי, וכן היה אתר הסקי הראשון בקולומביה הבריטית הראשון בו נבנו שירותים מקורים. בשנת 1999 עקב מפולת שלגים האתר נפגע ונסגר. שרידי אתר הסקי הוצתו על ידי משחיתים. בשנת 2017 החלו בפינוי הריסות אתר הסקי.

=== פולקלור - מקור השם ===
הפולקלור של שבט הקומוק (אחד מהאומות הראשונות), מספר שכאשר שבט זה נתקל בפשיטות של שבטי חוף אחרים, הם לקחו את הנשים והילדים שלהם לרמה על מנת להחביאם ולשמור על ביטחונם. במהלך פשיטה של שבט קוויצ'אן, כאשר נשות וילדי שבט קומוק הוחבאו על הרמה, הם נעלמו ללא עקבות. כאשר אחד מבני השבט הלך לחפש את הנשים והילדים ברמה, הוא גילה כי אזוב אדום כיסה את סלעי הרמה ואת השלג והניח כי האזוב הוא דם הנשים והילדים. מאז, הרמה הפכה לטאבו, שכן האמינו שהיא מאוכלסת ברוחות רעות שהרגו את המסתתרים ברמה, והעלייה על הרמה נאסרה על תושבי האומות הראשונות באזור - ומכאן שמה של הרמה.

<gallery>
Image:Forbidden Plateau, Strathcona Provincial Park 1.jpg
Image:Forbidden Plateau, Strathcona Provincial Park 2.jpg
Image:Forbidden Plateau, Strathcona Provincial Park 4.jpg
</gallery>

== לקריאה נוספת ==
<div class="mw-content-ltr">• Jenny Clayton, [http://www.skimuseum.ca/Chawkers%20articles/Vancouver%20Island%20(July%20August%202013).pdf Alpine Island From the Forbidden Plateau to Mount Washington, skiing on central Vancouver Island dates to the 1920s]</div>

== קישורים חיצוניים ==

* [https://apps.gov.bc.ca/pub/bcgnws/names/12978.html רמת פורבידן] באתר השמות הרשמי של ממשלת קולומביה הבריטית
* [http://www.env.gov.bc.ca/bcparks/explore/parkpgs/strath/forbid.html אתר רשמי של הפארק הפרובינציאלי סטרת'קונה]
* [https://www.discovervancouverisland.com/overnight-hikes-by-region/north-central/forbidden-plateau/ תיאור הרמה] באתר discovervancouverisland
* [https://www.courtenaymuseum.ca/comox-valley-history/our-holdings/photo-gallery/forbidden-plateau-gallery/ תצלומים היסטוריים של רמת פורבידן]
* [https://www.summitpost.org/forbidden-plateau/550669 רמת פורבידן] באתר summitpost
* [https://www.alltrails.com/trail/canada/british-columbia/forbidden-plateau תיאור מסלולי ההלכה שעל הרמה] באתר alltrails
* [https://www.trailforks.com/region/forbidden-plateau/ תיאור מסלולי האופניים שעל הרמה] באתר trailforks
* 
* 
* [https://www.yr.no/place/Canada/British_Columbia/Forbidden_Plateau/long.html תחזית מזג אוויר עדכנית ארוכת טווח עבור רמת פורבידן]
** [https://www.yr.no/place/Canada/British_Columbia/Forbidden_Plateau/statistics.html סטטיסטיקות מזג אוויר עבור רמת פורבידן]

==הערות שוליים==

קטגוריה:רכסי האי ונקובר
קטגוריה:קולומביה הבריטית: רמות
קטגוריה:קנדה: פולקלור